CELEX: 32012R0397
Language: lt
Date: 2012-05-08 00:00:00
Title: 2012 m. gegužės 8 d. Komisijos įgyvendinimo reglamentas (ES) Nr. 397/2012, kuriuo nustatomas turimo papildomo nekvotinio cukraus kiekio pardavimo Sąjungos rinkoje taikant sumažintą pertekliaus mokestį paskirstymo koeficientas, atmetamos paskesnės paraiškos turimą nekvotinio cukraus kiekį parduoti Sąjungos rinkoje taikant sumažintą pertekliaus mokestį ir baigiamas turimo nekvotinio cukraus kiekio pardavimo Sąjungos rinkoje 2011–2012 prekybos metais taikant sumažintą pertekliaus mokestį paraiškų teikimo laikotarpis

9.5.2012   
            
            
               LT
            
            
               Europos Sąjungos oficialusis leidinys
            
            
               L 123/35
            
         KOMISIJOS ĮGYVENDINIMO REGLAMENTAS (ES) Nr. 397/2012
   2012 m. gegužės 8 d.
   kuriuo nustatomas turimo papildomo nekvotinio cukraus kiekio pardavimo Sąjungos rinkoje taikant sumažintą pertekliaus mokestį paskirstymo koeficientas, atmetamos paskesnės paraiškos turimą nekvotinio cukraus kiekį parduoti Sąjungos rinkoje taikant sumažintą pertekliaus mokestį ir baigiamas turimo nekvotinio cukraus kiekio pardavimo Sąjungos rinkoje 2011–2012 prekybos metais taikant sumažintą pertekliaus mokestį paraiškų teikimo laikotarpis
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendrą bendro žemės ūkio rinkų organizavimo reglamentą“) (1),
   atsižvelgdama į 2012 m. balandžio 27 d. Komisijos įgyvendinimo reglamentą (ES) Nr. 367/2012, kuriuo nustatomos būtinos priemonės dėl papildomo nekvotinio cukraus ir izogliukozės kiekio išleidimo į Sąjungos rinką taikant sumažintą pertekliaus mokestį 2011–2012 prekybos metais (2), ypač į jo 5 straipsnį,
   kadangi:
   
               (1)
            
            
               sertifikatų paraiškose, kurios pateiktos nuo 2012 m. gegužės 1 d. iki 2012 m. gegužės 2 d. ir apie kurias pranešta Komisijai 2012 m. gegužės 4 d., nurodyti nekvotinio cukraus kiekiai viršija Įgyvendinimo reglamento (ES) Nr. 367/2012 1 straipsnyje nustatytą ribą;
            
         
               (2)
            
            
               todėl pagal Įgyvendinimo reglamento (ES) Nr. 367/2012 5 straipsnį būtina nustatyti paskirstymo koeficientą, kurį valstybės narės turi taikyti kiekiams, nurodytiems visose sertifikatų paraiškose, apie kurias buvo pranešta, atmesti visas paraiškas, apie kurias dar nepranešta, ir baigti paraiškų teikimo laikotarpį;
            
         
               (3)
            
            
               siekiant užtikrinti veiksmingą priemonės valdymą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną,
            
         PRIĖMĖ ŠĮ REGLAMENTĄ:
   1 straipsnis
   Sertifikatų paraiškose, kurios pagal Įgyvendinimo reglamentą (ES) Nr. 367/2012 pateiktos nuo 2012 m. gegužės 1 d. iki 2012 m. gegužės 2 d. ir apie kurias pranešta Komisijai 2012 m. gegužės 4 d., nurodyti nekvotinio cukraus kiekiai dauginami iš 22,007274 % paskirstymo koeficiento.
   Sertifikatų paraiškos dėl nekvotinio cukraus, pateiktos nuo 2012 m. gegužės 3 d. iki 2012 m. gegužės 9 d. pagal Įgyvendinimo reglamentą (ES) Nr. 367/2012 atmetamos.
   Sertifikatų paraiškų dėl nekvotinio cukraus teikimo laikotarpis pagal Įgyvendinimo reglamentą (ES) Nr. 367/2012 yra baigtas nuo 2012 m. gegužės 9 d.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. gegužės 8 d.
      
         
            Komisijos vardu Pirmininko pavedimu
         
         José Manuel SILVA RODRÍGUEZ
         
            Žemės ūkio ir kaimo plėtros generalinis direktorius
         
      
   
   
      (1)  OL L 299, 2007 11 16, p. 1.
   
      (2)  OJ L 116, 2012 4 28, p, 12.